Úgy 17 évvel ezelőtt allergiás lettem Delhi levegőjére.
Az orvosaim azt mondták, a tüdőkapacitásom
70%-ra esett vissza,
elpusztított engem.
Segített az IIT,
a TERI és a NASA tanulmányai,
felfedeztük, hogy három
alapvető zöld növény van -
átlagos növények- melyekkel
megtermelhetjük a friss levegőt,
melyre házon belül, az egészségünk érdekében szükségünk van.
Arra is rájöttünk, hogy
csökkenthetőek a friss levegőre vonatkozó követelmények,
miközben teljesíthetőek
az ipari belső levegőminőségi eredmények.
A három növény az Aranypálma,
az Anyósnyelv és a Márványos Szobafutóka.
A botanikai neveit láthatjátok a képen.
Az Aranypálma olyan növény, mely
kiszűri a CO2-t és oxigénné alakítja.
Fejenként négy vállmagasságú növényre van szükség,
és a növényápolás szabályainak megfelelően,
le kell törölni a leveleket
minden nap Delhiben, és talán
hetente egyszer a tisztább levegőjű városokban.
Szerves trágyában kellett növeszteni őket,
ami steril volt, vagy hidrokultúrás,
és minden három vagy négy hónapban ki kellett őket vinni a szabadba.
A második növény az Anyósnyelv,
ami szintén átlagos növény,
és hálószobai növénynek hívjuk,
mert a CO2-t oxigénné éjszaka alakítja át.
Személyenként 6-8db derékmagasságú növényre van szükség.
A harmadik növény a Márványos Szobafutóka,
szintén nagyon gyakori növény;
főleg hidrokultúrális környezetben nő.
Ez a növény kiszűri a formaldehidet
és egyéb mérgező kémiai anyagokat a levegőből.
Ezzel a három növénnyel
mindazt a friss levegőt elő lehet állítani, amire szükséged van.
Egy lezárt üvegbe is be lehetnél zárva,
és nem is halnál meg,
nem lenne szükséged friss levegőre.
Kipróbáltuk ezeket a növényeket
a Delhiben lévő épületünkben, ami egy
4.645 négyzetméternyi, 20 éves épület.
Közel 1200 növény van a 300 dolgozóra.
Tanulmányaink azt mutatták, hogy
egy ember véroxigén szintje 42% valószínűséggel
emelkedik 1%-ot, ha az illető
10 órát tartózkodik ebben az épületben.
India kormánya megfigyelte
és kiadta a tanulmányt, hogy megmutassa,
ez Új Delhi legegészségesebb épülete.
És a tanulmány szerint,
más épületekkel összehasonlítva,
a szem irritáció előfordulása
52%-kal csökkent,
a légzési problémák 34%-kal,
a fejfájás 24%-kal,
a tüdőkárosodás 12%-kal és az asztma 9%-kal.
Ezt a tanulmányt 2008. szeptember 8-án közölték
és India kormányzati honlapján elérhető.
Tapasztalataink azt mutatják, hogy
az emberi termelékenység csodás módon nőtt
több mint 20%-kal ezeknek a növényeknek köszönhetően.
Az energia szükséglet is csökkent az épületben
15%-kal, mert kevesebb friss levegőre volt szükség.
Most megismételjük mindezt egy
162.575 négyzetméternyi épületben,
amiben 60.000 növény lesz.
Hogy ez miért fontos?
Fontos a környezetnek,
mert a világ energiaszükségletei
várhatóan növekedni fog
a következő évtizedben 30%-kal.
A világ energiájának 40%-át
jelenleg az épületek viszik el,
és a világ népességének 60%-a
városi épületekben fog élni,
ami a következő 15 évben újabb egymilliónyi embert jelent.
Nő az igény arra, hogy légkondicionált
helyeken éljünk és dolgozzunk.
Légy az a változás, amit a világban is látni akarsz,
mondta Mahatma Gandhi.
Köszönöm, hogy meghallgattatok.
(Taps)